Keneiled ker,    Abaoe 4 bloaz e kinnig ar gevredigezh « An Drouizig » meziantoù digoust, frank a wirioù evit an darn vrasañ anezho, troet e brezhoneg.  En o zouez an heuliad burevek OpenOffice.org, ar furcher Mozilla Firefox, ar posteler Foxmail, un Difazier brezhoneg, ha kement all, da lavaret eo ar binvioù pouezusañ evit labourat e brezhoneg (pe e forzh pe yezh) gant un amva e brezhoneg.    Scribus ha Gimp zo bet troet ganeomp da ziwezhañ. War lechienn « An Drouizig » e vez pellgarget an holl veziantoù-mañ. Kit war : http://www.drouizig.org evit dizoleiñ hol labourioù, hizivaet ingal.    Ne vez ket aes bepred da gompren an holl cherioù bet arveret evit ar meziantoù-mañ. Kavet e vo ar roll gerioù arveret war lechienn Hiziv an Deiz evit reiñ deoch un tamm skoazell. Kit betek : http://hizivandeiz.free.fr/loadnevez/220.htm    Kavet e vo di testennoù displegañ diwar-benn ar stlenneg e brezhoneg ivez.    A galon,  Skipailh An Drouizig